**Delivery Hero Finland Oy**A picture containing clipart

Description automatically generated

1936684-6

Pasilankatu 10, 00240 Helsinki

Phone: 02 9300 0472

Email: partner@foodora.fi

**Sopimus** (Agreement)

<<Id\_OpportunityOwner\_FullName>>

<<Id\_Opportunity\_CloseDate>>

**Yrityksen yhteystiedot** (Business Partner Information)

|  |  |
| --- | --- |
| Yrityksen virallinen nimi  (Official Business Name) | << parentAccount\_Legal\_Name >> |
| Y-tunnus  (Business ID) | <<parentAccount\_Company\_Number>> |
| Toimipaikan nimi  (Name of the business) | <<parentAccount\_Name>> |
| Toimipaikan puhelinnumero  (Business Phone No.) | <<ownerContactValues\_Phone>> |
| Toimipaikan osoite  (Business Address) | <<restaurantAddressValues\_FormattedAddress>> |
| Omistajan täydellinen nimi  (Owner Full Name) | <<ownerContactValues\_Salutation>> <<ownerContactValues\_Name>> |
| Sähköpostiosoite  (E-mail Address) | <<ownerContactValues\_Email>> |
| Matkapuhelinnumero (yrityksen vastuuhenkilön)  (Mobile Number) | <<ownerContactValues\_MobilePhone>> |

**Palvelupaketti** (Service Price List excl VAT)

| **Komissio**  (Commission Name) | **%** | **Aloituspäivä**  (Start Date) | **Lopetuspäivä**  (End Date) |
| --- | --- | --- | --- |
| <<CommisionLineItems\_Start>><<CommisionLineItems\_Name>> | <<CommisionLineItems\_Commission\_In\_Percentage>> | <<CommisionLineItems\_Start\_Date>> | <<CommisionLineItems\_End\_Date>> |

| **Palvelu ja tuote**  (Service and Product) | **Hinta**  (Price) | **Aloituspäivä**  (Start Date) | **Lopetuspäivä**  (End Date) |
| --- | --- | --- | --- |
| <<productLineItems\_Start>><<productLineItems\_Name>> | <<productLineItems\_Total\_Amount>> | <<productLineItems\_Start\_Date>> | <<productLineItems\_End\_Date>> |

| **Bonus**  (Add-On) | **Bonusprosentti**  (Bonus %) | **Aloituspäivä**  (Start Date) | **Lopetuspäivä**  (End Date) |
| --- | --- | --- | --- |
| <<addOnLineItems\_Start>><<addOnLineItems\_Name>> | <<addOnLineItems\_Specifications>> | <<addOnLineItems\_Start\_Date>> | <<addOnLineItems\_End\_Date>> |

**Allekirjoittamalla tämän yhteistyösopimuksen hyväksytte palvelumme voimassaolevat sopimusehdot. Mikäli liityt ravintolana palveluumme katso ehdot RAVINTOLAT. Mikäli liityt palveluumme myymälänä katso ehdot MYYMÄLÄT.**

(By signing this cooperation agreement, you accept the effective agreement terms applicable to the service. If you join our platform as a restaurant, see terms & conditions RAVINTOLAT. If you join our platform as a shop, see terms & conditions MYYMÄLÄT.)

|  |  |
| --- | --- |
| **A picture containing knife, table  Description automatically generatedDelivery Hero Finland Oy**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Allekirjoitus** (Signature)  ANNA LUMME  Head of Sales and Account Management  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Nimenselvennys** (Name in capital letters)  <<Today\_\_h>>  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Päivämäärä** (Date)  Helsinki  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Paikka** (Place) | **Yhteistyökumppanin edustaja**  (Business Partner Representative)    \s1\  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Allekirjoitus** (Signature)  \Name1\  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Nimenselvennys** (Name in capital letters)  \d1\  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Päivämäärä** (Date)  \City1\  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Paikka** (Place) |

# Liite 1: Delivery Hero Finland Oy:n yleiset ehdot (alkaen 1.7.2020)

## Delivery Hero Finland Oy:n yleiset sopimusehdot

Näitä yleisiä ehtoja, aika ajoin muutettuina, täydennettyinä ja/tai päivitettyinä (”**Ehdot**”) sovelletaan palveluihin, jotka ovat yksilöity yhteistyösopimuksessa (”**Palvelut**”), jonka Delivery Finland Oy (”**Delivery Hero**”) on solminut tietyn ravintolan tai ravintoloiden toiminnasta vastaavan yrityksen kanssa (”**Yhteistyösopimus**”).

Yhteistyösopimuksessa yksilöidystä yrityksestä tai muusta oikeushenkilöstä, sekä tämän kustakin ravintolasta erikseen tai yhdessä käytetään kontekstista riippuen jäljempänä nimitystä

”**Yhteistyökumppani**”. Delivery Herosta ja Yhteistyökumppanista yhdessä käytetään myös jäljempänä nimitystä ”**Osapuolet**” ja erikseen ”**Osapuoli**”.

Yhteistyösopimuksesta sekä Ehdoista yhdessä käytetään jäljempänä nimitystä ”**Sopimus**”.

Allekirjoittamalla Yhteistyösopimuksen Yhteistyökumppanin katsotaan hyväksyneen nämä Ehdot. Mikäli näiden Ehtojen ja jonkin muun Osapuolten välisen sopimuksen välillä on ristiriitaa, sovelletaan ensisijaisesti näitä Ehtoja.

Delivery Herolla on oikeus muuttaa, täydentää ja/tai päivittää näitä Ehtoja ilmoittamalla Yhteistyökumppanille muutoksesta, täydennyksestä ja/tai päivityksistä kirjallisesti. Tällaiset muutokset tulevat voimaan kymmenen (10) arkipäivän kuluessa siitä, kun Delivery Hero on antanut kyseisen ilmoituksen. Mikäli Yhteistyökumppani ei hyväksy tällaisia muutoksia, Yhteistyökumppanilla on oikeus irtisanoa Sopimus. Irtisanominen on tehtävä kirjallisesti. Siltä osin kuin irtisanomista ei ole tehty ennen muutoksen, täydennyksen ja/tai päivityksen voimaantuloa, katsotaan Yhteistyökumppanin hyväksyneen muutokset.

Kohtia 1.3.4, 4.3, 4.4, 6.1.2, 6.2, ja 6.3 ei

sovelleta, mikäli Yhteistyökumppani vastaa itse tilauksen kotiinkuljetuksesta loppuasiakkaalle.

Selvyyden vuoksi todetaan, että Delivery Hero toimii tässä Sopimuksessa Alustan (määritelty kohdassa 1.2) välityksellä myytävien tuotteiden myyjänä ja kotiinkuljetuksen tarjoajana lukuun ottamatta kuitenkaan käteistilauksia, joissa Yhteistyökumppani toimii tuotteiden myyjänä suoraan loppuasiakkaalle.

## Yleiset tiedot sekä palvelunkuvaus

* 1. Yhteistyökumppanin on täytettävä Sopimuksen sekä sen liitteiden ehdot harjoittaakseen Sopimuksessa määriteltyä yhteistyötä Delivery Heron kanssa.
  2. Yhteistyötä tarjotaan Delivery Heron verkkosivuston sekä Delivery Heron mobiilisovellusten (”Alusta”) kautta.
  3. Delivery Hero sitoutuu:
     1. Tarjoamaan Alustan säännöllisillä päivityksillä sekä tukemaan Yhteistyökumppania Alustan käytössä.
     2. Luomaan Alustalle Yhteistyökumppanille yksilöidyn kauppapaikan, jossa ainoastaan Yhteistyökumppanin myymät ruokatuotteet ovat esillä loppukäyttäjälle Palvelun aukioloaikoina.
     3. Määrittämään

Yhteistyökumppanin jokaiselle Sopimuksen piiriin kuuluvalle ravintolatoimipisteelle toimipistekohtaiset kuljetusetäisyydet, kuljetusmaksut ja minimitilausarvot.

* + 1. Hakemaan Alustan kautta tilatut ateriat Yhteistyökumppanin ravintolatoimipisteestä ja toimittamaan ne loppuasiakkaalle lämpölaukussa.
    2. Tarjoamaan

Yhteistyökumppanille markkinointimateriaaleja siinä laajuudessa minkä Delivery Hero kokee tarpeelliseksi.

* + 1. Tarjoamaan loppuasiakkaalle asiakaspalvelua ja mahdollisuuden jättää valituksia, kysymyksiä ja kommentteja chatin kautta tai sähköpostitse.
    2. Välittämään loppuasiakkaan mahdolliset valitukset ja palautteen Yhteistyökumppanille.
    3. Tarjoamaan maksupalvelun, jolla loppuasiakas voi maksaa ostoksensa Alustalla.
    4. Välittämään tilaukset loppuasiakkaalta Yhteistyökumppanin ravintolatoimipisteelle sen aukioloaikoina toimipisteeseen asennettuun tablettiin.

## Hinnanmuutokset

* 1. Delivery Herolla on oikeus muuttaa Sopimuksessa mainittuja Palvelun hintoja tai niistä annettuja alennuksia ilmoittamalla siitä Yhteistyökumppanille kirjallisesti joko sähköpostitse tai kirjeitse kolmekymmentä

(30) päivää ennen muutoksen voimaantuloa, ellei toisin ole sovittu. Mikäli Yhteistyökumppani ei vastusta muutosta neljäntoista (14) päivän sisällä ilmoituksen

lähettämisestä, katsotaan Yhteistyökumppanin hyväksyneen kyseisen muutoksen.

* 1. Yhteistyökumppanin ilmoittamat tuotehinnat ovat Delivery Heron alustalla samat riippumatta siitä, mitä tilaustapaa käyttäen Loppuasiakas tilaa tuotteet. Näin ollen ko. tuotehinnat on oltava samat riippumatta siitä, tilaako loppuasiakas tuotteita esimerkiksi puhelimitse, suoraan myymälästä vai Delivery Heron palvelua vastaavaa palvelua käyttäen.

## Oikeudet ja velvollisuudet

* 1. Yhteistyökumppani sitoutuu ilmoittamaan Delivery Herolle Yhteistyökumppanin operoiman ravintolatoimipisteen nimen, osoitteen, yhteystiedot, toimitustiedot, ruokalistan, hinnat, aukioloajat ja muut Yhteistyökumppanin ylläpitämän ravintolan tai ravintoloiden sijaintia koskevat tarvittavat tiedot, sekä ilmoittamaan Delivery Herolle välittömästi muutoksista edellä mainittuihin tietoihin. Mikäli Yhteistyökumppani rikkoo tämän kohdan
  2. mukaisia ehtoja, on Delivery Herolla oikeus irtisanoa Sopimus välittömin vaikutuksin aloitusmaksua palauttamatta.
  3. Yhteistyökumppanin tulee viipymättä ilmoittaa mahdollisesta toiminnan lopettamisesta, ravintolan sulkemisesta tai ravintolan omistajan muutoksesta kirjallisesti Delivery Herolle

muutosilmoituslomakkeella. Mikäli ravintolassa vaihtuu omistaja, tulee vanhan yrityksen irtisanoutua Sopimuksesta ja ravintolaa tai ravintoloita operoivan uuden yrityksen on tällöin tehtävä uusi Yhteistyösopimus Delivery Heron kanssa. Yhteistyökumppanin päättäessä Sopimuksen uuden yrityksen on oltavarekisteröitynä arvonlisäverovelvolliseksi. Mikäli näin ei ole, Alustalla oleva ravintolan tai ravintoloiden kauppapaikka/kauppapaikat suljetaan, kunnes uuden yrityksen rekisteröinti on suoritettu ja tullut voimaan. Omistajanvaihdokset tehdään aina kuun ensimmäisenä (1.) päivänä tai kuun kuudentenatoista (16.) päivänä. Mikäli päivä osuu pyhäpäivälle tai viikonlopulle, omistajanvaihdos tehdään sitä seuraavana arkipäivänä. Omistajanvaihdosten yhteydessä vanhan yrityksen ravintolaa tai ravintoloita koskevat arvostelut, bonukset ja tilauksiin liittyvät historiatiedot poistuvat.

3.3. Yhteistyökumppani vastaa kaikilta osin siitä, että se toiminnassaan noudattaa koko sopimuskauden ajan kulloinkin voimassa olevaa lainsäädäntöä, asetuksia (mukaan lukien Euroopan Unionin suoraan

velvoittavia säädöksiä sekä Suomen lakeja ja asetuksia) ja muita toimintaan soveltuvia säännöksiä, viranomaismääräyksiä ja - vaatimuksia, -ohjeistuksia ja -ohjeita (jäljempänä yhdessä ”**Määräykset**”) mukaan lukien, muttei rajoittuen niitä Määräyksiä, jotka koskevat Alustan kautta saatavilla olevia ruoka- ja juomatuotteita, elintarvikkeita ja muita mahdollisia tuotteita, jotka Yhteistyökumppani asettaa saataville Alustalle koskien myös näiden tuotteiden raaka-aineita sekä niiden valmistamista, hankintaa ja kuljetusta. Yhteistyökumppani vastaa myös siitä, että se noudattaa sen toimintaan kulloinkin soveltuvia terveyteen, turvallisuuteen ja/tai sen toimintaan muutoin yleensä liittyviä Määräyksiä.

* 1. Yhteistyökumppani vastaa ravintolatoimipisteeseen saapuvista tilauksista. Yhteistyökumppanin on otettava välittömästi yhteyttä Delivery Heroon, mikäli Yhteistyökumppani epäilee, että Delivery Heron loppuasiakkaalle toimittamassa tilauksessa on ollut puutteita ja/tai virheitä, jotka johtuvat Delivery Heron toiminnasta.
  2. Yhteistyökumppani vastaa Alustan välityksellä kuljetettavista tuotteista. Delivery Hero ei ole vastuussa tilauksessa ilmenevistä puutteista ja/tai virheistä, jotka ovat aiheutuneet Yhteistyökumppanista johtuvista syistä. Selvyyden vuoksi todetaan, että Yhteistyökumppani vastaa täysin ravintolatoimipisteeseen saapuvista tilauksista, niiden sisällöstä, koostumuksesta, rakenteesta ja niihin mahdollisesti kohdistuvista väitteistä, reklamaatioista ja/tai muista väitteistä. Yhteistyökumppani on velvollinen korvaamaan rajoituksetta kaikki Delivery Herolle aiheutuvat välittömät ja välilliset kustannukset ja vahingot sekä puolustamaan omalla kustannuksellaan Delivery Heroa tai sen konserniin kuuluvia muita yhtiöitä näitä vastaan nostetuissa kanteissa tai muuten esitetyissä vaatimuksissa, joissa väitetään, että Yhteistyökumppanin valmistama tilaus, toimitetun tuotteen koostumus tai rakenne taikka muu toiminta ei ole ollut Sopimuksen mukainen (nämä Ehdot mukaan lukien).
  3. Yhteistyökumppanilla on velvollisuus ilmoittaa viipymättä Delivery Herolle, mikäli Yhteistyökumppanin tai sen operoiman ravintolatoimipisteen tai ravintolatoimipisteiden olosuhteissa tapahtuu muutoksia, jotka vaikuttavat tilausten vastaanottamiseen tai valmistamiseen.
  4. Yhteistyökumppanilla on oikeus markkinoida yhteistyötä Delivery Heron kanssa osana tavanomaisia markkinointikampanjoitaan, mutta

Yhteistyökumppanin tulee hyväksyttää kaikki yhteistyöhön liittyvät markkinointimateriaalit etukäteen Delivery Herolla.

* 1. Yhteistyökumppani sitoutuu markkinoimaan yhteistyötä sijoittamalla Delivery Heron tarjoaman tarran ravintolatoimipisteen julkisivulle.
  2. Delivery Hero pidättää oikeuden rajoittaa Yhteistyökumppania osallistumista Delivery Heron muihin mahdollisiin palveluihin (ml. Delivery Heron Corporate Solution).
  3. Yhteistyökumppani vastaa siitä, että sillä on kaikki mahdolliset, tarvittavat, Määräysten edellyttämät oikeudet, luvat, lisenssit ja/tai rekisteröinnit ja että ne ovat voimassa koko Sopimuksen voimassaoloajan. Lisäksi Yhteistyökumppani vastaa siitä, että se on koko Sopimuksen voimassaoloajan rekisteröitynyt toiminnastaan arvonlisäverovelvolliseksi Suomessa. se on hankkinut kaikki tarpeelliset sovellettavien lakien, asetusten, säännösten ja sopimusten mukaiset oikeudet, lisenssit ja luvat oman toimintansa ja/tai ravintolatoimipisteen toiminnan harjoittamiseen, mukaan lukien rekisteröinnin mm. Suomen arvonlisäverorekisteriin.
  4. Yhteistyökumppani vastaa ravintolatoimipisteissä työskentelevän henkilökuntansa tiedottamisesta ja kouluttamisesta siinä määrin kuin on tarpeen Yhteistyökumppanin Sopimukseen liittyvien velvoitteiden täyttämiseksi.
  5. Yhteistyökumppani vastaa loppuasiakkaalle mahdollisesti tarjottavien bonusten kustannuksista.

3.13. Yhteistyökumppani vastaa siitä, että se antaa Delivery Herolle kaiken kulloinkin sovellettavien Määräysten ja erityisesti elintarviketietojen antamista kuluttajille koskevan EU-asetuksen 1169/2011 (ns. tietojenantoasetus) edellyttämät tiedot Alustalla myytävistä tuotteistaan.

## Tilitykset ja maksut

* 1. Ennakkoon maksetuissa tilauksissa Delivery Hero ostaa ravintolalta tuotteet (sisältäen esim. ruokatuotteita ja juomatuotteita sekä kuljetuksen, mikäli kuljetus on Yhteistyökumppanin järjestämä) loppukäyttäjän tekemän tilauksen mukaisesti. Yhteistyökumppani myy tuotteet Delivery Herolle Yhteistyösopimuksessa määrätyn alennuksen mukaisesti, joka vuorostaan myy tuotteet loppukäyttäjälle omissa nimissään Alustalla määrätyn hinnan mukaisesti (huomioiden alennukset tai tarjoukset, jotka Yhteistyökumppani tai

Delivery Hero on antanut loppukäyttäjän hyödynnettäväksi).

* 1. Delivery Hero laatii laskun Yhteistyökumppanilta ostamistaan tuotteista (Delivery Heron suorittama laskutus). Mikäli Yhteistyökumppani ei reklamoi Delivery Heron laskuja, ne todetaan hyväksytyiksi. Delivery Heron laatimien laskut on reklamoitava seitsemän

(7) päivän kuluessa laskun vastaanottamisesta.

* 1. Tilauksissa, joissa loppuasiakas maksaa tuotteet ravintolassa noutamisen yhteydessä, Yhteistyökumppani on tuotteen myyjä loppuasiakkaalle. Mikäli näin on, Delivery Hero laskuttaa Yhteistyökumppanilta Sopimuksessa todetun mukaisen provision välitettyään palvelullaan tilauksen loppuasiakkaalta Yhteistyökumppanille. Lisäksi Delivery Hero voi laskuttaa Yhteistyökumppania Yhteistyökumppanin tarjoamista alennuksista tai tarjouksista aiheutuvista kustannuksista erillisen sopimuksen mukaisesti.
  2. Delivery Hero vastaanottaa kaikki ennakkomaksut Yhteistyökumppanin tuotteista ja tilittää nämä Yhteistyökumppanille kaksi (2) kertaa kuukaudessa. Tilitykset muodostuvat aina jokaisen kuun 1. ja 16. päivä. Tilitykset laitetaan maksuun kolmen (3) arkipäivän kuluessa tilitysraporttien muodostumisesta ja tilitetään Yhteistyökumppanin ilmoittamalle pankkitilille. Alennus tuotteista tai palvelumaksut (johon lisätään ALV) vähennetään tilityksen yhteydessä. Yhteistyökumppanille maksettava summa koostuu toimitetuista ennakkomaksuista (loppuasiakkaan maksama bruttomäärä) kyseisenä tilitysjaksona, josta alennukset tai palvelumaksut sekä Delivery Heron mahdolliset saatavat Yhteistyökumppanilta vähennetään.
  3. Mikäli Yhteistyökumppani joutuu Delivery Herosta johtuvista syistä valmistamaan loppuasiakkaan tilauksen tai osan tilauksesta uudestaan, Delivery Hero korvaa Yhteistyökumppanille 40 prosenttia tilauksen tai tilauksen osan hinnasta Yhteistyökumppanin niin vaatiessa. Korvaus maksetaan seuraavan tilityksen yhteydessä.
  4. Mikäli tilaus ei ylitä sovittua minimitilausarvoa, maksaa loppuasiakas erotuksen Delivery Herolle. Selvyyden vuoksi todetaan, että Yhteistyökumppani ei ole oikeutettu saamaan edellä mainittua erotusta tai osaa siitä.

## Kolmannet osapuolet ja salassapitovelvollisuus

* 1. Hyväksymällä Sopimuksen ehdot Yhteistyökumppani osoittaa hyväksyneensä

ja ymmärtäneensä, että Delivery Hero jakaa Yhteistyökumppanin ja/tai sen ravintolatoimipisteen tai ravintolatoimipisteiden yhteystietoja (kuten nimi, yhteyshenkilön ja/tai vastuuhenkilön nimi ja sähköpostiosoite) sellaisille kolmansille osapuolille, joiden kanssa Delivery Herolla on voimassa oleva kuljetuspalveluita koskeva sopimus. Tämä tietojenvaihto tapahtuu aina soveltuvan lainsäädännön mukaisesti ja Yhteistyökumppanin liiketoiminnan sekä Yhteistyökumppanin ja Delivery Heron välisen liikesuhteen mahdollistamiseksi sekä parantamiseksi.

* 1. Delivery Herolla on oikeus käyttää alihankkijoita Alustan ja Palvelun toteuttamiseen. Delivery Hero vastaa mahdollisten alihankkijoidensa toimenpiteistä samoin kuten tämän Sopimuksen mukaisista omista velvoitteistaan ja vastuistaan, kuitenkin vain siltä osin kuin Sopimuksen mukainen rikkominen tai noudattamatta jättäminen ei johdu alihankkijan törkeästä huolimattomuudesta tai tahallisesta laiminlyönnistä.
  2. Kaikki Delivery Heron liiketoimintaan liittyvät tiedot, jotka on ymmärrettävä luottamukselliseksi tai yrityssalaisuuksiksi tai muu tieto, jonka Yhteistyökumppani vastaanottaa Sopimuksen johdosta, tai minkä tahansa muun Delivery Heron ja Yhteistyökumppanin välisen sopimuksen tai yhteistyön johdosta, on salassa pidettävää. Yhteistyökumppani vakuuttaa ja on vastuussa siitä, että sen työntekijät ja kolmannet osapuolet, joille Yhteistyökumppani on myöntänyt pääsyn salassa pidettäviin tietoihin, noudattavat näiden ehtojen mukaista salassapitovelvollisuutta. Salassapitovelvollisuus on voimassa kolme

(3) vuotta Sopimuksen päättymisen jälkeen.

* 1. Delivery Herolla on oikeus käyttää Yhteistyökumppanin ja/tai sen ravintolatoimipisteen nimeä sekä mahdollista tavaramerkkiä tai muuta kaupallista tunnusta yhteistyöhön liittyviin markkinointitarkoituksiin sopimuskauden ajan.

## Tilausten toimittaminen

* 1. Yhteistyökumppanin on noudatettava seuraavia ohjeita tilausten yhteydessä:
     1. Yhteistyökumppani hyväksyy tilauksen kahden (2) minuutin sisällä tilauksen vastaanottamisesta;
     2. Yhteistyökumppani sitoutuu valmistamaan tilauksen osapuolten välillä sovitun valmistusajan sisällä ja

varmistamaan, että Delivery Heron lähettikumppani saa oikeat tuotteet alle viiden (5) minuutin myöhästymismarginaalilla annetusta noutoajasta; ja

* + 1. Yhteistyökumppani sitoutuu kirjoittamaan loppuasiakkaan nimen ja/tai tilausnumeron selvästi tilauksen sisältävään paperikassiin.
  1. Delivery Herolla on oikeus veloittaa kaksi euroa ja viisikymmentä senttiä kutakin tilausta kohden (2,50 €/tilaus) seuraavista Yhteistyökumppanista johtuvista virheistä, mikäli ne toistuvat vähintään kaksi kertaa tai kattavat viisi prosenttia (5 %) tilauksista [per kuukausi/soveltuva [laskutus]jakso]:[1](#_bookmark0)
     1. Yhteistyökumppani on toimittanut väärän tuotteen.
     2. Tilaus on ollut puutteellinen.
     3. Pakkaus on vuotanut.
     4. Tilaus on myöhästynyt kymmenestä (10) kolmeenkymmeneen

(30) minuuttiin.

* 1. Delivery Herolla on oikeus veloittaa viisi euroa kutakin tilausta kohden (5€/tilaus) seuraavista Yhteistyökumppanista johtuvista virheistä heti ensimmäisestä virheestä lukien:
     1. Tilaus on myöhästynyt yli kolmekymmentä (30) minuuttia.
     2. Yhteistyökumppanilla on vähintään kaksi hyväksymätöntä tilausta, jotka Delivery Hero on joutunut perumaan.
  2. Mikäli loppuasiakas ilmoittaa Delivery Herolle tilausta koskevasta virheestä (esim. tilaus ei sisällä kaikkia ruoka- tai juomatuotteita tai muita tilauksen osia) tai siitä, että tilattujen tuotteiden laatu on puutteellinen, Delivery Hero palauttaa loppuasiakkaalle kyseisen puuttuvan tai puutteellisen tuotteen hinnan tai osan hinnasta harkintansa mukaan. Yhteistyökumppani korvaa Delivery Herolle loppuasiakkaalle palautetun summan. Yhteistyökumppani maksaa Delivery Herolle puutteellisista tilauksista siten, että Delivery Hero vähentää puuttuvien ruoka- tai juomatuotteiden ja/tai muiden tilausten osien arvon näiden Etojen kappaleessa 4 yksilöidystä tilityksestä.

## Palvelun tarjoaminen

* 1. Palvelu ja sen sisältö on määritelty Sopimuksessa ja sen liitteissä. Delivery Hero pyrkii saattamaan Palvelun Yhteistyökumppanin saataville sen jälkeen, kun Sopimus on tullut voimaan. Delivery Hero ei anna Palvelusta mitään takuuta,

(kuten takuuta Palvelun toimitusajoista tai takuuta korjaustoimenpiteiden suorittamisajoista liittyen Alustan ja / tai laitteiston tai ohjelmiston saatavuuteen). Selvyyden vuoksi todetaan, että Delivery Hero ei vastaa Palvelun saatavuudesta tai sen keskeytyksestä johtuvista kuluista tai vahingoista, eikä Yhteistyökumppanilla ole oikeutta korvaukseen esimerkiksi tilapäisen kuljettajapulan aiheuttamista viivästyksistä tilausten toimituksissa. Selvyyden vuoksi todetaan, että Delivery Hero ei vastaa Alustan tai muiden Sopimuksessa tarjoamiensa palveluiden saatavuudesta tai muista sen keskeytyksestä johtuvista kuluista tai vahingoista, eikä Yhteistyökumppanilla ole oikeutta korvaukseen esimerkiksi tilapäisen kuljettajapulan aiheuttamista viivästyksistä tilausten toimituksissa.

* 1. Delivery Hero ei takaa Palvelun, yhteistyön, Alustan, ohjelmiston, ohjelmistopalvelun laitteiden tai muiden palveluiden virheettömyyttä eikä sitä, että palvelussa, ohjelmistossa, ohjelmistopalvelussa, laitteissa tai muissa palveluissa ei ole puutteita. Delivery Hero korjaa mahdolliset ilmenneet virheet mahdollisimman pian.
  2. Alustalla voidaan suorittaa välttämättömiä huoltotoimenpiteitä, jolloin Alusta ei ole Yhteistyökumppanin ja/tai loppuasiakkaan käytettävissä. Yhteistyökumppanilla ei ole oikeutta vahingonkorvaukseen tai hyvitykseen välttämättömien huoltotoimenpiteiden aiheuttamista käyttökatkoista. Tällaiset käyttökatkon aiheuttamat huoltotoimenpiteet voivat olla esimerkiksi päivityksiä muutosten asentamiseksi, huoltopäivityksiä, korjauspäivityksiä, tai tietoturvapäivityksiä. Delivery Hero pyrkii ilmoittamaan Yhteistyökumppanille etukäteen tällaisista huoltotoimenpiteistä ja pyrkii siihen, että huoltotoimenpiteet eivät aiheuta kohtuutonta häiriötä Palvelun ja Alustan käytölle. Käyttökatkoja voi myös aiheutua kolmansien osapuolten palveluissa, verkoissa tai laitteissa tapahtuvien häiriöiden johdosta. Delivery Hero ei ole vastuussa tällaisista kolmansien osapuolten palvelun häiriöistä tai niistä aiheutuvista Palvelun häiriöistä tai käyttökatkoista.
  3. Delivery Hero ei vastaa miltään osin Palveluun tai Alustaan tai yhteistyöhön liittyvistä vahingoista, jotka johtuvat Yhteistyökumppanin kolmannen palveluntarjoajan kanssa tekemästä sopimuksesta ja tämän sopimuksen perusteella palveluntarjoajan Yhteistyökumppanille tuottamista

1 Delivery Hero vahvistaa jakson pituuden.

palveluista tai näiden kolmansien palveluntarjoajien palveluiden aiheuttamista vahingoista. Delivery Hero ei vastaa virusten tai haittaohjelmien aiheuttamista virheistä tai vahingoista.

* 1. Delivery Herolla ei ole velvollisuutta korjata virheitä, jotka ovat aiheutuneet Yhteistyökumppanin omasta toiminnasta tai Sopimuksen (nämä Ehdot mukaan lukien) tai Delivery Heron antamien ohjeiden rikkomisesta tai kolmansien osapuolten (esimerkiksi Yhteistyökumppanin palveluntarjoajien) toiminnasta tai tuotteista tai palveluihin tekemistä muutoksista.
  2. Delivery Hero ei vastaa siitä, että Alusta on yhteensopiva Yhteistyökumppanin muiden ohjelmistojen tai laitteistojen kanssa tai siitä, että Palvelu tai Alusta vastaa Yhteistyökumppanin yksilöllisiä käyttötarpeita.
  3. Delivery Herolla on oikeus milloin tahansa ja mistä syystä tahansa muuttaa, päivittää tai lakata tarjoamasta Palvelua tai Alustaa ilman Yhteistyökumppanin suostumusta.
  4. Delivery Heron vastuu Palvelun ja/tai Alustan virheistä on todettu tyhjentävästi näiden Ehtojen kappaleessa 7, eikä Delivery Hero anna Alustan sisällöstä, saatavuudesta tai toimivuudesta yllä olevan lisäksi mitään muita takuita.

## Sopimuksen irtisanominen

* 1. Mikäli määräaikaisesta

voimassaolojaksosta ei ole Yhteistyösopimuksessa tai muuten osapuolten välillä kirjallisesti sovittu, on Sopimus voimassa toistaiseksi.

* 1. Mikäli Osapuolet eivät ole Yhteistyösopimuksessa tai muuten kirjallisesti toisin sopineet, Yhteistyökumppani voi milloin tahansa irtisanoa toistaiseksi voimassaolevan Sopimuksen. Irtisanominen tehdään kirjallisesti ja se astuu voimaan seuraavan kuukauden viimeisenä päivänä irtisanomisilmoituksen vastaanottamisesta lukien.
  2. Delivery Hero voi milloin tahansa irtisanoa toistaiseksi voimassaolevan Sopimuksen Yhteistyökumppanin kanssa joko kirjallisesti tai suullisesti. Irtisanominen astuu voimaan välittömästi.
  3. Kumpikin Osapuoli voi purkaa Sopimuksen, mikäli toinen Osapuoli joutuu konkurssiin, selvitystilaan, velkasaneeraukseen tai tulee maksukyvyttömäksi tai, mikäli toinen Osapuoli rikkoo olennaisesti Sopimuksen Ehtoja eikä korjaa rikkomustaan kolmenkymmenen (30) päivän kuluessa

siitä, kun toinen Osapuoli on kirjallisesti ilmoittanut rikkomuksesta.

* 1. Yhteistyökumppani sitoutuu palauttamaan Delivery Heron laitteet sekä kaikki Delivery Heroon liittyvät materiaalit viimeistään kahden (2) viikon sisällä irtisanomisesta. Yhteistyökumppani sitoutuu myös poistamaan kaikki Delivery Heron tavaramerkkeihin ja/tai logoihin tai muihin kaupallisiin tunnuksiin viittaavat markkinointimateriaalit ravintolatoimipisteistään, verkkosivuiltaan sekä muista mahdollisista paikoista, joihin Yhteistyökumppani on ko. markkinointimateriaalia toimittanut tai joissa se sitä ylläpitää kahden (2) viikon sisällä irtisanomisesta. Mikäli laitteita ei palauteta, on Yhteistyökumppanin korvattava Delivery Herolle laitteiden arvo laitteita koskevan voimassaolevan hinnaston mukaisesti.
  2. Mikäli Yhteistyökumppani lopettaa Palveluun liittyvän yhteistyön irtisanomalla Sopimuksen ennen asennusmaksun suorittamista, asennusmaksun laskutusta jatketaan Sopimuksen mukaisesti, kunnes se on kokonaisuudessaan maksettu. Mikäli Yhteistyökumppanin tilitysaikavälin myynti ei palvelumaksun vähentämisen jälkeen kata asennusmaksun kuukausierää, lähetetään jäljelle jääneestä kuukausierästä lasku Yhteistyökumppanille.

## Immateriaalioikeudet

* 1. Immateriaalioikeudet Palveluun, Alustaan ja niiden tuloksiin kuuluvat yksinomaisesti Delivery Herolle (tai Delivery Heron lisenssinantajille) mukaan lukien mutta ei rajoittuen lähde- ja muihin koodeihin, käyttöohjeisiin, asiakirjoihin, koulutusmateriaaliin ja kaikkiin muihin Palveluun liittyviin materiaaleihin sekä Delivery Heron tavaramerkkeihin, logoihin ja/tai muihin kaupallisiin tunnuksiin. Sopimuksella (nämä Ehdot mukaan lukien) ei luovuteta tai lisensoida Yhteistyökumppanille mitään Delivery Heron (tai tämän lisenssinantajien) immateriaalioikeuksia.

## Vastuut ja vastuunrajoitukset

* 1. Osapuolet eivät vastaa toisilleen Sopimuksen rikkomisesta aiheutuvista välillisistä vahingoista, kuten menetetystä voitosta tai odotetusta säästöstä muilta osin kuin mitä tässä Sopimuksessa on nimenomaisesti sovittu.
  2. Delivery Heron yhteenlaskettu enimmäisvastuu tämän Sopimuksen alla kaikista vahingoista on kaikissa tapauksissa yhteensä enintään Sopimuksen mukaista kuuden (6) kuukauden Palvelun hintaa vastaava summa (ei sisällä ALV:a).
  3. Mahdolliset Yhteistyökumppanin Delivery Herolle esittämät vaatimukset on tehtävä kahden (2) kuukauden kuluessa vahingon aiheuttamasta tapahtumasta.
  4. Näiden Ehtojen kohdassa 10 sovittuja vastuunrajoituksia ei kuitenkaan sovelleta osapuolen tahallisuudesta tai törkeästä huolimattomuudesta johtuvien vahinkojen tai salassapitovelvollisuuden tai immateriaalioikeuksien loukkauksesta johtuvien vahinkojen korvaamiseen.

## Sopimuksen siirtäminen

* 1. Delivery Herolla on oikeus siirtää tämä Sopimus tai mikä/mitkä tahansa tämän Sopimuksen alaiset oikeudet tai velvollisuudet, kokonaisuudessaan tai osittain konserniyhtiölleen, tai Delivery Heron liiketoiminnan siirron/kaupan tai muun yritysjärjestelyn yhteydessä siirronsaajalle tai ostajalle ilman Yhteistyökumppanin suostumusta. Yhteistyökumppanilla ei ole oikeutta siirtää Sopimusta tai mitään Sopimuksen alaisia oikeuksia tai velvollisuuksia kolmannelle osapuolelle.

## Ylivoimainen este

* 1. Mikäli Delivery Heron velvollisuuksien suorittaminen on mahdotonta tai kohtuuttoman vaikeaa ennakoimattomasta ja Delivery Heron vaikutusmahdollisuuksien ulkopuolella olevasta tilanteesta johtuen, Delivery Hero on oikeutettu pidentämään Sopimuksen mukaisten sitoumuksiensa ja/tai palveluidensa toimitusaikaa ilman vahingonkorvausvastuuta, sopimussakkoa tai muuta seuraamusta. Ylivoimaisena esteenä pidetään esimerkiksi sotaa tai kapinaa, tulvaa tai muuta luonnonmullistusta, pandemiaa mukaan lukien Covid-19 tartuntatautipandemia, yleisen liikenteen, yleisen tietoliikenteen tai yleisen sähkönjakelun keskeytystä, tuonti- tai vientikieltoa, lakkoa, työsulkua, boikottia tai muuta niihin verrattavaa työtaistelutoimenpidettä. Mikäli Palvelun suorittaminen on huomattavassa laajuudessa mahdotonta tai kohtuuttoman vaikeaa yli yhden (1) kuukauden ajan, Osapuolella on oikeus purkaa Sopimus välittömin vaikutuksin, ilman vahingonkorvausvelvollisuutta.

## Sovellettava laki ja erimielisyydet

* 1. Sopimukseen, nämä Ehdot mukaan lukien, sovelletaan Suomen lakia pois lukien sen kansainvälistä lainvalintaa koskevat säännöt.
  2. Sopimuksesta mahdollisesti aiheutuvat riidat ratkaistaan lopullisesti välimiesmenettelyssä, Keskuskauppakamarin välimiesmenettelysääntöjen mukaisesti.

Välimiesoikeus on yksijäseninen. Välimiesmenettelyn paikka on Helsinki. Välimiesmenettelyn kieli on suomi.

Yleiset sopimusehdot (Myymälät 1. kesäkuuta 2020 lähtien)

## Delivery Hero Finland Oy:n yleiset sopimusehdot

Näitä yleisiä ehtoja, aika ajoin muutettuina, täydennettyinä ja/tai päivitettyinä (”**Ehdot”**) sovelletaan palveluihin, jotka ovat yksilöity yhteistyösopimuksessa (”**Palvelut**”), jonka Delivery Finland Oy (”**Delivery Hero**”) on solminut tietyn myymälän tai myymälöiden toiminnasta vastaavan yrityksen kanssa (”**Yhteistyösopimus**”).

Yhteistyösopimuksessa yksilöidystä yrityksestä tai muusta oikeushenkilöstä, sekä tämän kustakin myymälästä erikseen tai yhdessä käytetään kontekstista riippuen jäljempänä nimitystä

”**Yhteistyökumppani**”. Delivery Herosta ja Yhteistyökumppanista yhdessä käytetään myös jäljempänä nimitystä ”**Osapuolet**” ja erikseen ”**Osapuoli**”.

Yhteistyösopimuksesta sekä Ehdoista yhdessä käytetään jäljempänä nimitystä ”**Sopimus**”.

Allekirjoittamalla Yhteistyösopimuksen Yhteistyökumppanin katsotaan hyväksyneen nämä Ehdot. Mikäli näiden Ehtojen ja jonkin muun Osapuolten välisen sopimuksen välillä on ristiriitaa, sovelletaan ensisijaisesti näitä Ehtoja.

Delivery Herolla on oikeus muuttaa, täydentää ja/tai päivittää näitä Ehtoja ilmoittamalla Yhteistyökumppanille kyseisistä muutoksista, täydennyksistä ja/tai päivityksistä kirjallisesti. Tällaiset muutokset tulevat voimaan kymmenen (10) arkipäivän kuluessa Delivery Heron tekemästä ilmoituksesta. Mikäli Yhteistyökumppani ei hyväksy tällaisia muutoksia, sillä on oikeus irtisanoa Sopimus. Irtisanominen on tehtävä kirjallisesti ja siltä osin kuin irtisanomista ei ole tehty ennen muutoksen, täydennyksen ja/tai päivityksen voimaan astumista, Yhteistyökumppanin katsotaan hyväksyneen muutokset.

Kohtia 1.3.4, 10.1.2, 10.2 ja 10.3 ei

sovelleta, mikäli Yhteistyökumppani vastaa tilauksen toimittamisesta loppuasiakkaan kotiin.

Selvyyden vuoksi todetaan, että Yhteistyökumppanilla tarkoitetaan tässä myyjää, joka asettaa tarjotut tuotteet Alustalle (määritelty kohdassa 1.2) loppuasiakkaan saataville.

## Yleiset tiedot sekä palvelun kuvaus

* 1. Delivery Heron Palvelu Yhteistyökumppanille koostuu tuotetilausten välittämisestä Alustalla (määritelty kohdassa 1.2) loppuasiakkaalta Yhteistyökumppanille. Tilatakseen Palvelun, Yhteistyökumppanin on noudatettava Sopimuksessa listattuja sopimusehtoja.
  2. Palvelu tarjotaan Delivery Heron verkkosivuston ja Delivery Heron mobiilisovelluksen kautta (”**Alusta**”).
  3. Delivery Hero sitoutuu:
     1. Tarjoamaan Alustan säännöllisillä päivityksillä sekä tukemaan Yhteistyökumppania Palvelun ja Alustan käytössä.
     2. Luomaan Alustalle

Yheistyökumppanille yksilöidyn kauppapaikan, jossa ainoastaan Yhteistyökumppanin myymät tuotteet ovat esillä loppukäyttäjälle Palvelun aukioloaikoina.

* + 1. Määrittämään Yhteistyökumppanin jokaiselle Palvelun piiriin kuuluvalle myymälätoimipisteelle (toimipistekohtaiset) kuljetusetäisyydet, kuljetusmaksut ja minimitilausarvot.
    2. Hakemaan Alustan kautta tilatut tuotteet Yhteistyökumppanin myymälätoimipisteestä ja toimittamaan ne Loppuasiakkaalle.
    3. Tarjoamaan Asiakkaalle markkinointimateriaaleja siinä laajuudessa, kun Delivery Hero kokee tarpeelliseksi.
    4. Toimittamaan loppuasiakkaalle asiakaspalvelua ja mahdollisuuden jättää valituksia, kysymyksiä ja kommentteja chatin kautta tai sähköpostitse.
    5. Välittämään loppuasiakkaan antama mahdollinen palaute ja mahdolliset valitukset Yhteistyökumppanille.
    6. Tarjoamaan maksupalvelun, jolla Loppuasiakas voi maksaa ostoksensa Alustalla.
    7. Välittämään loppuasiakkaan tekemät tilaukset Yhteistyökumppanin myymälätoimipisteeseen sen aukioloaikoina toimipisteeseen asennettuun tablettiin.

## Hinnanmuutokset

* 1. Delivery Herolla on oikeus muuttaa Sopimuksessa mainittuja Palvelun hintoja

ilmoittamalla siitä Yhteistyökumppanille kirjallisesti joko sähköpostitse tai kirjeitse kolmekymmentä (30) päivää ennen muutoksen voimaantuloa, ellei toisin ole sovittu. Mikäli Yhteistyökumppani ei vastusta muutosta neljäntoista (14) päivän sisällä ilmoituksen lähettämisestä, katsotaan Yhteistyökumppanin hyväksyneen muutoksen.

* 1. Yhteistyökumppanin ilmoittamat tuotehinnat ovat Delivery Heron alustalla samat riippumatta siitä, mitä tilaustapaa käyttäen Loppuasiakas tilaa tuotteet. Näin ollen ko. tuotehinnat on oltava samat riippumatta siitä, tilaako loppuasiakas tuotteita esimerkiksi puhelimitse, suoraan myymälästä tilattuna tai Delivery Heron palvelua vastaavan palvelun kautta tilattuna.

## Oikeudet ja velvollisuudet

* 1. Yhteistyökumppani sitoutuu ilmoittamaan Delivery Herolle Yhteistyökumppanin operoiman

myymälätoimipisteen (tai myymälätoimipisteiden) nimen, osoitteen, yhteystiedot, yksityiskohtaiset tiedot toimituksista, tuotevalikoiman, hinnat, aukioloajat sekä muut tarvittavat tiedot Yhteistyökumppanin operoimasta

myymälätoimipisteestä (tai myymälätoimipisteistä), sekä ilmoittamaan Delivery Herolle välittömästi muutoksista edellä mainittuihin tietoihin. Mikäli Yhteistyökumppani rikkoo tämän kohdan

* 1. mukaisia ehtoja, on Delivery Herolla oikeus purkaa Sopimus välittömin vaikutuksin aloitusmaksua palauttamatta.
  2. Yhteistyökumppanin tulee viipymättä ilmoittaa mahdollisesta toiminnan lopettamisesta, myymälän tai myymälöiden sulkemisesta tai myymälän omistajan muutoksista kirjallisesti Delivery Herolle muutosilmoituslomakkeella. Mikäli myymälän omistaja vaihtuu, on Yhteistyökumppanin ensiksi päätettävä Sopimus ja myymälää operoivan uuden yrityksen on tällöin tehtävä uusi yhteistyösopimus Delivery Heron kanssa. Yhteistyökumppanin päättäessä Sopimuksen uuden yrityksen on oltava rekisteröitynä arvonlisäverovelvolliseksi. Mikäli näin ei ole, Alustalla oleva kauppapaikka/kauppapaikat suljetaan, kunnes uuden yrityksen rekisteröinti on suoritettu ja tullut voimaan. Omistajanvaihdokset tehdään aina kuun ensimmäisenä (1.) päivänä ja kuun kuudentenatoista (16.) päivänä. Mikäli päivä osuu pyhäpäivälle tai viikonlopulle, omistajanvaihdos tehdään sitä seuraavana arkipäivänä. Omistajanvaihdosten yhteydessä vanhan yrityksen myymälää tai

myymälöitä koskevat arvostelut, bonukset ja tilauksiin liittyvä historiatieto poistuu.

* 1. Yhteistyökumppani vastaa myymälätoimipisteeseen saapuvista tilauksista. Yhteistyökumppanin on otettava välittömästi yhteyttä Delivery Heroon, mikäli se epäilee, että Delivery Heron loppuasiakkaalle toimittamassa tilauksessa on ollut puutteita ja/tai virheitä, jotka johtuvat Delivery Heron toiminnasta.
  2. Yhteistyökumppani vastaa Alustan välityksellä kuljetettavista tuotteista. Delivery Hero ei ole vastuussa tilauksessa ilmenevistä puutteista ja/tai virheistä, jotka ovat aiheutuneet Yhteistyökumppanista johtuvista syistä. Selvyyden vuoksi todetaan, että Yhteistyökumppani vastaa kaikilta osin myymälätoimipisteeseen saapuvista tilauksista, niiden sisällöstä, rakenteesta ja niihin mahdollisesti kohdistuvista reklamaatioista ja/tai muista vaatimuksista. Yhteistyökumppani on velvollinen korvaamaan rajoituksetta kaikki Delivery Herolle aiheutuvat välittömät tai välilliset kustannukset ja vahingot sekä puolustamaan omalla kustannuksellaan Delivery Heroa ja/tai sen konserniin kuuluvia muita yhtiöitä näitä vastaan nostetuissa kanteissa tai muutoin esitetyissä vaatimuksissa, joissa väitetään, että loppuasiakkaan tekemä tilaus, toimitetun tuotteen koostumus tai muu toiminta ei ole ollut Sopimuksen ehtojen mukainen (nämä Ehdot mukaan lukien).
  3. Yhteistyökumppanilla on velvollisuus ilmoittaa viipymättä Delivery Herolle, mikäli Yhteistyökumppanin tai sen operoiman myymälätoimipisteen olosuhteissa tapahtuu muutoksia, jotka vaikuttavat Alustalla tehtävien tilausten vastaanottamiseen tai prosessointiin.
  4. Yhteistyökumppanilla on oikeus markkinoida Palveluun liittyvää yhteistyötä Delivery Heron kanssa osana tavanomaisia markkinointikampanjoitaan, mutta Yhteistyökumppanin tulee hyväksyttää kaikki Palveluun liittyvät markkinointimateriaalit etukäteen Delivery Herolla.
  5. Yhteistyökumppani sitoutuu markkinoimaan Delivery Heron kanssa harjoittamaansa yhteistyötä sijoittamalla Delivery Heron tarjoaman tarran myymälätoimipisteen julkisivulle.
  6. Delivery Hero pidättää oikeuden rajoittaa Yhteistyökumppanin osallistumista Delivery Heron muihin mahdollisiin palveluihin (ml. Delivery Heron Corporate Solution).
  7. Yhteistyökumppani vastaa myymälätoimipisteissä työskentelevän henkilökuntansa tiedottamisesta ja kouluttamisesta siinä määrin kuin se on

tarpeen Yhteistyökumppanin Sopimukseen liittyvien velvoitteiden täyttämiseksi.

* 1. Yhteistyökumppani vastaa loppuasiakkaalle mahdollisesti tarjottavien bonusten aiheuttamista kustannuksista.

## Sääntöjen noudattaminen ja informointi loppuasiakkaalle

* 1. Yhteistyökumppani vastaa kaikilta osin siitä, että se toiminnassaan noudattaa kulloinkin voimassa olevaa lainsäädäntöä, asetuksia (mukaan lukien Euroopan Unionin suoraan velvoittavia säädöksiä sekä Suomen lakeja ja asetuksia) ja muita toimintaan soveltuvia säännöksiä, viranomaismääräyksiä ja -vaatimuksia, - ohjeistuksia ja -ohjeita (jäljempänä yhdessä ”**Määräykset**”) mukaan lukien, muttei rajoittuen niitä Määräyksiä, jotka koskevat ruokaa, juomaa, elintarvikkeita, lääkkeitä ja/tai muita tuotteita, jotka Yhteistyökumppani asettaa saataville Alustalle (jäljempänä ”**Myytävät Tuotteet**”). Yhteistyökumppani vastaa myös siitä, että sillä on kaikki mahdolliset, tarvittavat, Määräysten edellyttämät luvat, lisenssit ja/tai rekisteröinnit ja että ne ovat voimassa koko Sopimuksen voimassaoloajan. Lisäksi Yhteistyökumppani vastaa siitä, että se noudattaa sen toimintaan kulloinkin soveltuvia terveyteen, turvallisuuteen ja/tai sen toimintaan muutoin yleensä liittyviä Määräyksiä. Lisäksi Yhteistyökumppanin tulee koko Sopimuksen voimassaoloajan olla rekisteröitynyt toiminnastaan arvonlisäverovelvolliseksi Suomessa.
  2. Yhteistyökumppani vastaa siitä, että tilaukset pakataan ja merkitään kulloinkin voimassa olevien Määräysten vaatimalla tavalla. Yhteistyökumppani vastaa tilaukseen sisältyvien tuotteiden laadusta sekä siitä, että se asettaa Asiakkaan saataville ennen tilausprosessin päättämistä kaiken kulloinkin sovellettavien Määräysten edellyttämät tiedot Myytävistä Tuotteista, kuten näiden allergeeneista, sekä täyttää elintarviketietojen antamista kuluttajille koskevan EU-asetuksen 1169/2011 (ns. tietojenantoasetus) asetetut vaatimukset, lääkelain asettamat vaatimukset ja mahdolliset muut sovellettavat Määräykset, sekä siitä, että loppuasiakasta toimituksen yhteydessä informoidaan, mistä Myytävien Tuotteiden tiedot löytyvät.
  3. Yhteistyökumppani vastaa myös siitä, että se antaa Delivery Herolle riittävät tiedot Myytävien Tuotteiden kuljetukselle mahdollisesti asetetuista Määräyksistä.
  4. Yhteistyökumppani vastaa kaikkien Myytäviä Tuotteita koskevien tietojen virheettömyydestä, sekä siitä että tiedot täyttävät kaikki Määräykset, jotka soveltuvat Tuotteisiin. Myytävien

tuotteiden osalta Yhteistyökumppani on vastuussa kaikkien tietojenantoasetukseen ja muihin Määräyksiin liittyvien tietojen toimittamisesta Asiakkaalle, mukaan lukien, muttei rajoittuen, sisältöön, ainesosiin, ravitsemukselliseen sisältöön, allergeeneihin ja mahdollisiin haitta- tai sivuvaikutuksiin. Yhteistyökumppani vahvistaa kyseiset tiedot antamalla Delivery Herolle tarvittavat tiedot (esim. GTIN- tai EAN-koodit), joilla Delivery Hero voi tarkistaa kyseiset tiedot ulkoisista tietokannoista kuten [Validoo], [Anti- Allergen] tai muulta kolmannelta osapuolelta, jonka Delivery Hero on hyväksynyt. Yhteistyökumppani vastaa tällaisten, ulkoisista tietolähteistä saatujen tietojen virheettömyydestä.

* 1. Yhteistyökumppani vastaa siitä, että se pitää Delivery Heron ajan tasalla puhelinnumeroista, joiden kautta loppuasiakas voi olla yhteydessä Yhteistyökumppaniin lisätietojen saamiseksi Myytävistä Tuotteista silloin, kun Myytävät Tuotteet ovat tilattavissa Alustalta.
  2. Yhteistyökumppani vastaa siitä, että se pitää Delivery Heron ajan tasalla kulloinkin voimassa olevista Määräyksistä siltä osin kuin ne koskevat Myytävien Tuotteiden myyntiä ja toimittamista ja jotka Delivery Heron tulee toiminnassaan huomioida Osapuolten välisen yhteistyön laajuus huomioon ottaen.
  3. Mikäli Yhteistyökumppani rikkoo näiden Ehtojen kappaleessa 4. yksilöityjä velvoitteita, Delivery Herolla on oikeus oman harkintansa mukaan poistaa Yhteistyökumppani Alustalta, kunnes puutteet on korjattu, tai mikäli Delivery Hero katsoo tarpeelliseksi, irtisanoa Sopimus näiden Ehtojen kappaleen 12 mukaisesti. Korvaukset näiden Ehtojen. rikkomisesta määräytyvät kappaleen 14 mukaisesti.

## Erityisesti ikärajoitetuista Tuotteista

* 1. Yhteistyökumppani vastaa siitä, että se informoi Delivery Heroa riittävästi niistä toimintaperiaatteista, jotka koskevat Myytäviä Tuotteita, joiden ostamiseen on asetettu lakisääteinen ikäraja tai joihin Yhteistyökumppani muutoin soveltaa ikärajoitusta.
  2. Yhteistyökumppani on tältä osin vastuussa kaikista palautuksista ja lakisääteisten oikeuksien käytöstä, kuten peruutusoikeuden käyttämisestä, asiakaskysymyksistä, vaatimuksista ja / tai valituksista, jotka koskevat Myytävien Tuotteiden sisältöä ja/ tai laatua. Yhteistyökumppani vastaa myös näiden velvollisuuksien noudattamatta jättämisestä mahdollisesti aiheutuvista kaikista välittömistä ja välillisistä

vahingoista ja muista seuraamuksista. Yhteistyökumppanin vastuuseen sisältyy myös vastuu Myytävistä Tuotteista, joiden parasta ennen -päiväys on ylittynyt.

## Valikoiman ylläpitäminen

* 1. Yhteistyökumppani huolehtii siitä, että Myytäviä Tuotteita on kunakin hetkenä tarpeeksi saatavilla Alustalla tehtäviä tilauksia varten, sekä sitä että Myytävät Tuotteet ovat moitteettomassa myyntikunnossa, mukaan lukien, että ne eivät ylitä parasta ennen -päiväystä.

## Palautukset, reklamaatiot ja valitukset

* 1. Yhteistyökumppani vastaa kaikista Myytävien Tuotteiden palautuksista ja/tai muista Asiakkaiden lakisääteisten oikeuksien käytöstä mukaan lukien, mutta ei rajoittuen; tilausvahvistusten sisällöistä, peruutuksista, reklamoinneista, asiakaskysymyksistä ja/tai -kyselyistä, vaatimuksista ja / tai valituksista, jotka koskevat Myytävien Tuotteiden sisältöä ja/tai laatua. Yhteistyökumppani vastaa myös näiden velvollisuuksien noudattamatta jättämisestä mahdollisesti aiheutuvista kaikista välittömistä ja välillisistä vahingoista ja/ tai muista seuraamuksista. Yhteistyökumppani on myös vastuussa Myytävien Tuotteiden aiheuttamista välittämistä tai välillisistä vahingoista tai niitä koskevista vaatimuksista siltä kuin tuotteiden parasta ennen -päiväys on ylittynyt.
  2. Delivery Hero saattaa tiedot lakisääteisestä peruuttamisoikeudesta sekä Yhteistyökumppanin toimittamat tuotekohtaiset, tilausvahvistukseen tarvittavat tiedot loppuasiakkaan saataville. Yhteistyökumppanin velvollisuus on saattaa Delivery Heron tietoon kaikki sellaiset Myytävät Tuotteet, joihin peruuttamisoikeutta ei sovelleta.
  3. Yhteistyökumppani vastaa Myytäviä Tuotteita koskevien palautusten vastaanottamisesta ja käsittelemisestä kulloinkin voimassa olevan kuluttajansuojalainsäädännön mukaisesti ja noudattaa kulloinkin voimassa olevia Delivery Heron antamia palautuksia ja takaisinmaksua koskevia ohjeita ja/tai toimintaperiaatteita, tai muita palautuksia ja takaisinmaksua koskevia ehtoja, joista Osapuolet ovat erikseen kirjallisesti sopineet. Niiltä osin kuin Yhteistyökumppani poikkeaa kulloinkin annetuista tilauksien takaisinmaksua koskevista toimintaperiaatteista, Yhteistyökumppani vastaa itse takaisinmaksusta loppuasiakkaalle, eikä Delivery Herolla ole velvollisuutta palauttaa Yhteistyökumppanille palvelumaksuja tai muita tilaukseen liittyviä kustannuksia tai maksuja.
  4. Yhteistyökumppanin on hyväksyttävä Myytävän Tuotteen palautus silloin:

1. kun Asiakas keskeyttää Myytävän Tuotteen tilauksen, johon lakisääteitä peruutus- ja palautusoikeutta sovelletaan sen jälkeen, kun Delivery Heron lähetti on hakenut Myytävät Tuotteet Yhteistyökumppanilta;
2. kun Asiakas ei, soveltuvissa tapauksissa, pysty näyttämään voimassa olevaa henkilöllisyystodistusta toimituksen yhteydessä; ja
3. kun Asiakas ei pysty todistamaan täyttävänsä lakisääteisen tai Yhteistyökumppanin asettamaa, Myytävään Tuotteen ostamiselle asetettua ikärajoitusta.
   1. Yhteistyökumppani vastaa kaikista takuuseen liittyvistä asioista niiltä osin kuin Myytäville Tuotteille on asetettu takuu ja vahvistaa, että Delivery Hero voi aina ohjata loppuasiakkaan ottamaan yhteyttä Yhteistyökumppaniin takuuseen liittyvissä asioissa. Delivery Hero ei palauta mitään palvelumaksuja, jotka liittyvät Myytävien Tuotteiden takuuseen ja jotka syntyvät yli

[30] päivän päästä tilauksen täyttämisestä.

## Tilitykset ja maksut

* 1. Delivery Hero vastaanottaa kaikki ennakkomaksut Yhteistyökumppanin tuotteista ja tilittää nämä Yhteistyökumppanille kaksi (2) kertaa kuukaudessa. Tilitykset muodostuvat aina jokaisen kuun 3. ja 16. päivä. Tilitykset laitetaan maksuun kolmen (3) arkipäivän kuluessa tilitysraporttien muodostumisesta. Maksut tilitetään Yhteistyökumppanin ilmoittamalle pankkitilille. Palvelun hinta (johon lisätään ALV) vähennetään tilityksen yhteydessä. Yhteistyökumppanille maksettava summa muodostuu toimitetuista ennakkomaksuista kyseisenä tilitysjaksona, joista vähennetään Palvelun hinta sekä Delivery Heron mahdolliset saatavat Yhteistyökumppanilta.
  2. Mikäli tilauksen arvo ei ylitä sovittua minimitilausarvoa, maksaa loppuasiakas erotuksen Delivery Herolle. Selvyyden vuoksi todetaan, että Yhteistyökumppani ei ole oikeutettu saamaan edellä mainittua erotusta tai osaa siitä.

## Kolmannet osapuolet ja salassapitovelvollisuus

* 1. Hyväksymällä Sopimuksen ehdot Yhteistyökumppani osoittaa ymmärtäneensä ja hyväksyvänsä, että Delivery Hero jakaa Yhteistyökumppanin ja/tai sen myymälätoimipisteen tai myymälätoimipisteiden yhteystietoja

(kuten nimi, yhteyshenkilön ja/tai vastuuhenkilön nimi ja sähköpostiosoite) sellaisille kolmansille osapuolille, joiden kanssa Delivery Herolla on voimassa oleva kuljetuspalveluita koskeva sopimus. Tiedonjako tapahtuu aina soveltuvan lainsäädännön mukaisesti ja Yhteistyökumppanin liiketoiminnan sekä Yhteistyökumppanin ja Delivery Heron välisen liikesuhteen mahdollistamiseksi sekä parantamiseksi.

* 1. Delivery Herolla on oikeus käyttää alihankkijoita Palvelun toteuttamiseen. Delivery Hero vastaa mahdollisten alihankkijoidensa toimenpiteistä samoin kuin Sopimuksen mukaisista omista velvoitteistaan ja vastuistaan, kuitenkin vain niiltä osin kuin sopimusrikkomus tai sopimusehdon noudattamatta jättäminen ei johdu alihankkijan/alihankkijoiden törkeästä huolimattomuudesta tai tahallisuudesta.
  2. Kaikki Delivery Heron liiketoimintaan liittyvät tiedot, jotka on ymmärrettävä luottamukselliseksi tai yrityssalaisuuksiksi tai muu tieto, jonka Yhteistyökumppani vastaanottaa Sopimuksen johdosta tai minkä tahansa muun Delivery Heron ja Yhteistyökumppanin välisen sopimuksen tai yhteistyön johdosta, on salassa pidettävää. Yhteistyökumppani vakuuttaa ja on vastuussa siitä, että sen työntekijät ja kolmannet osapuolet, joille Yhteistyökumppani on myöntänyt pääsyn salassa pidettäviin tietoihin, noudattavat näiden ehtojen mukaista salassapitovelvollisuutta. Salassapitovelvollisuus on voimassa kolme

(3) vuotta Sopimuksen päättymisen jälkeen.

* 1. Delivery Herolla on oikeus käyttää Yhteistyökumppanin ja/tai sen myymälätoimipisteen nimeä ja/tai sen mahdollista tavaramerkkiä tai muuta kaupallista tunnusta Palveluun liittyviin markkinointitarkoituksiin sopimuskauden ajan.

## Tilausten toimittaminen

* 1. Yhteistyökumppanin on noudatettava seuraavia ohjeita tilausten yhteydessä:
     1. Yhteistyökumppani hyväksyy tilauksen kahden (2) minuutin sisällä tilauksen vastaanottamisesta;
     2. Yhteistyökumppani sitoutuu valmistamaan tilauksen Osapuolten välillä sovitun valmistusajan sisällä ja varmistaa, että Delivery Heron lähettikumppani saa oikeat tuotteet alle viiden (5) minuutin myöhästymismarginaalilla annetusta noutoajasta; ja
     3. Yhteistyökumppani sitoutuu kirjoittamaan loppuasiakkaan nimen

ja/tai tilausnumeron selvästi tilauksen sisältävään paperikassiin.

* 1. Delivery Herolla on oikeus veloittaa kaksi euroa viisikymmentä senttiä per tilaus (2,50€/Tilaus) seuraavista Yhteistyökumppanista johtuvista virheistä, mikäli ne toistuvat vähintään kaksi kertaa tai edustavat viittä prosenttia (5 %) tilauksista [per kuukausi / per soveltuva [laskutus]jakso][1](#_bookmark1):
     1. Yhteistyökumppani on toimittanut väärän tuotteen;
     2. Tilaus on ollut puutteellinen tai jonkin toimitetun tuotteen parasta ennen -päiväys on lyhyt tai ylittynyt;
     3. Pakkaus on vuotanut tai vahingoittunut;
     4. Tilaus on myöhästynyt kymmenen (10) – kolmekymmentä (30) minuuttia.
  2. Delivery Herolla on oikeus veloittaa viisi euroa (5,00 €)/Tilaus seuraavista Yhteistyökumppanista johtuvista virheistä heti ensimmäisestä virheestä lukien:
     1. Tilaus on myöhästynyt yli kolmekymmentä (30) minuuttia;
     2. Yhteistyökumppanilla on vähintään kaksi hyväksymätöntä tilausta, jotka Delivery Hero on joutunut perumaan.
  3. Mikäli loppuasiakas ilmoittaa Delivery Herolle, että tilaus on puutteellinen (esim. ei sisällä kaikkia tilattuja tuotteita tai muita tilauksen osia) tai tilatun tuotteen / tilattujen tuotteiden laatu on puutteellinen, Delivery Hero palauttaa loppuasiakkaalle kyseisen puutteellisen tuotteen hinnan. Yhteistyökumppani korvaa Delivery Herolle summan, jonka Delivery Hero on palauttanut loppuasiakkaalle. Yhteistyökumppani hyvittää Delivery Herolle puutteelliset tilaukset vähentämällä puuttuvien tuotteiden tai muiden tilauksen osien arvon näiden Ehtojen kappaleessa 8 yksilöidystä tilityksestä.

## Palvelun tarjoaminen

* 1. Palvelu ja sen sisältö on määritelty Sopimuksessa. Delivery Hero pyrkii saattamaan Palvelun Yhteistyökumppanin saataville sen jälkeen, kun Sopimus on tullut voimaan. Delivery Hero ei anna Palvelusta mitään takuuta, kuten takuuta Palvelun toimitusajoista tai takuuta korjaustoimenpiteiden suorittamisajoista liittyen Alustan ja / tai laitteiston tai ohjelmiston saatavuuteen. Selvyyden

vuoksi todetaan, että Delivery Hero ei vastaa Palvelun saatavuudesta tai sen keskeytyksestä johtuvista kuluista tai vahingoista, eikä Yhteistyökumppanilla ole oikeutta korvaukseen esimerkiksi tilapäisen kuljettajapulan aiheuttamista viivästyksistä tilausten toimituksissa.

* 1. Delivery Hero ei takaa Palvelun, Alustan, ohjelmiston, ohjelmistopalvelun laitteiden tai muiden palveluiden virheettömyyttä eikä sitä, että Palvelussa, Alustassa, ohjelmistossa, ohjelmistopalvelussa, laitteissa tai muissa palveluissa ei ole puutteita. Delivery Hero korjaa mahdolliset ilmenneet tai Yhteistyökumppanin muutoin ilmoittamat virheet mahdollisimman pian.
  2. Palvelussa voidaan suorittaa välttämättömiä huoltotoimenpiteitä, jolloin Palvelu ei ole Yhteistyökumppanin ja/tai loppuasiakkaan käytettävissä. Yhteistyökumppanilla ei ole oikeutta vahingonkorvaukseen tai hyvitykseen välttämättömien huoltotoimenpiteiden aiheuttamista käyttökatkoista. Tällaiset käyttökatkon aiheuttamat huoltotoimenpiteet voivat olla esimerkiksi päivityksiä muutosten asentamiseksi, huoltopäivityksiä, korjauspäivityksiä, tai tietoturvapäivityksiä. Delivery Hero pyrkii ilmoittamaan Yhteistyökumppanille etukäteen tällaisista huoltotoimenpiteistä ja pyrkii siihen, että huoltotoimenpiteet eivät aiheuta kohtuutonta häiriötä Palvelun ja Alustan käytölle. Käyttökatkoja voi myös aiheutua kolmansien osapuolten palveluissa, verkoissa tai laitteissa tapahtuvien häiriöiden johdosta. Delivery Hero ei ole vastuussa tällaisista kolmansien osapuolten Palvelun häiriöistä tai niistä aiheutuvista Palvelun häiriöistä tai käyttökatkoista.
  3. Delivery Hero ei vastaa miltään osin Palveluun tai Alustaan liittyvistä vahingoista, jotka johtuvat

Yhteistyökumppanin kolmannen palveluntarjoajan kanssa tekemästä sopimuksesta ja tämän sopimuksen perusteella palveluntarjoajan Yhteistyökumppanille tuottamista palveluista tai näiden kolmansien palveluntarjoamien palveluiden aiheuttamista vahingoista. Delivery Hero ei vastaa virusten tai haittaohjelmien aiheuttamista virheistä tai vahingoista.

* 1. Delivery Herolla ei ole velvollisuutta korjata virheitä, jotka ovat aiheutuneet Yhteistyökumppanin omasta toiminnasta tai Sopimuksen (nämä Ehdot mukaan lukien) tai Delivery Heron antamien ohjeiden rikkomisesta tai kolmansien

osapuolten (esimerkiksi Yhteistyökumppanin palveluntarjoajien) toiminnasta tai tuotteista tai palveluihin tekemistä muutoksista.

* 1. Delivery Hero ei vastaa siitä, että Palvelu on yhteensopiva Yhteistyökumppanin muiden ohjelmistojen tai laitteistojen kanssa tai siitä, että Palvelu vastaa Yhteistyökumppanin yksilöllisiä käyttötarpeita.
  2. Delivery Herolla on oikeus, milloin tahansa ja mistä syystä tahansa muuttaa tai päivittää Palvelua ja/tai Alustaa tai lakata tarjoamasta Palvelua ja/tai Alustaa ilman Yhteistyökumppanin suostumusta.
  3. Delivery Heron vastuu Palvelun ja/tai Alustan virheistä on todettu tyhjentävästi näiden Ehtojen kappaleessa 11 eikä Delivery Hero anna Palvelun sisällöstä, saatavuudesta tai toimivuudesta yllä olevan lisäksi mitään muita takuita.

## Sopimuksen irtisanominen

* 1. Mikäli määräaikaisesta voimassaoloajasta ei ole sovittu Yhteistyösopimuksessa, on Sopimus voimassa toistaiseksi.
  2. Mikäli Osapuolet eivät ole Yhteistyösopimuksessa tai muuten kirjallisesti toisin sopineet, Yhteistyökumppani voi milloin tahansa irtisanoa toistaiseksi voimassaolevan Sopimuksen. Irtisanominen tehdään kirjallisesti ja se astuu voimaan seuraavan kuukauden viimeisenä päivänä irtisanomisilmoituksen vastaanottamisesta lukien.
  3. Delivery Hero voi milloin tahansa irtisanoa toistaiseksi voimassaolevan Sopimuksen Yhteistyökumppanin kanssa joko kirjallisesti tai suullisesti. Irtisanominen astuu voimaan välittömästi.
  4. Kumpikin Osapuoli voi purkaa Sopimuksen, mikäli toinen Osapuoli joutuu konkurssiin, selvitystilaan, velkasaneeraukseen tai tulee maksukyvyttömäksi tai, mikäli toinen Osapuoli rikkoo olennaisesti Sopimuksen Ehtoja eikä korjaa rikkomustaan kolmenkymmenen (30) päivän kuluessa siitä, kun toinen Osapuoli on kirjallisesti ilmoittanut rikkomuksesta.
  5. Yhteistyökumppani sitoutuu palauttamaan Delivery Heron laitteet sekä kaikki Delivery Heroon liittyvät materiaalit kahden (2) viikon sisällä irtisanomisesta. Yhteistyökumppani sitoutuu myös poistamaan kaikki Delivery Heron tavaramerkkeihin ja/tai logoihin tai muihin

1 Delivery Hero vahvistaa jakson pituuden.

kaupallisiin tunnuksiin viittaavat markkinointimateriaalit myymälätoimipisteistään, verkkosivuiltaan sekä muista mahdollisista paikoista, joihin Yhteistyökumppani on ko. markkinointimateriaalia toimittanut tai joissa se sitä ylläpitää kahden viikon sisällä irtisanomisesta. Mikäli laitteita ei palauteta, on Yhteistyökumppanin korvattava Delivery Herolle laitteiden arvo laitteita koskevan voimassaolevan hinnaston mukaisesti.

* 1. Mikäli Yhteistyökumppani lopettaa Palveluun liittyvän yhteistyön irtisanomalla Sopimuksen ennen asennusmaksun suorittamista, asennusmaksun laskutusta jatketaan Sopimuksen mukaisesti, kunnes se on maksettu. Mikäli Yhteistyökumppanin tilitysaikavälin myynti ei palvelumaksun vähentämisen jälkeen kata asennusmaksun kuukausierää, lähetetään jäljelle jääneestä kuukausierästä lasku Yhteistyökumppanille.

## Immateriaalioikeudet

* 1. Immateriaalioikeudet Palveluun, Alustaan ja niiden tuloksiin kuuluvat yksinomaisesti Delivery Herolle (tai Delivery Heron lisenssinantajille) mukaan lukien mutta ei rajoittuen lähde- ja muihin koodeihin, käyttöohjeisiin, asiakirjoihin, koulutusmateriaaliin ja kaikkiin muihin Palveluun liittyviin materiaaleihin sekä Delivery Heron tavaramerkkeihin, logoihin ja/tai muihin kaupallisiin tunnuksiin. Sopimuksella (nämä Ehdot mukaan lukien) ei luovuteta tai lisensoida Yhteistyökumppanille mitään Delivery Heron (tai tämän lisenssinantajien) immateriaalioikeuksia.

## Vastuut ja vastuunrajoitukset

* 1. Yhteistyökumppani on Myytävien Tuotteiden myyjänä vastuussa Myytävien Tuotteiden laadusta, ominaispiirteistä ja muista ominaisuuksista, kunnes Myytävät Tuotteet on toimitettu loppuasiakkaalle.
  2. Yhteistyökumppani vastaa kaikista Myytävissä Tuotteissa mukaan lukien niiden pakkauksissa tai Myytävistä Tuotteista annettavissa tiedoissa olevista virheistä tai vaurioista.
  3. Mikäli Delivery Hero vastaanottaa reklamaation tai valituksen loppuasiakkaalta ja tämä koskee loppuasiakkaan tilaamaa elintarviketta tai muuksi tuoretavaraksi luokiteltavaa tuotetta (kuten kukat), Delivery Herolla on oikeus maksaa korvausta Loppuasiakkaalle parhaaksi katsomansa määrän ja parhaaksi katsomallaan tavalla.
  4. Delivery Heron loppuasiakkaalle maksama korvaus vähennetään Yhteistyökumppanille maksettavista maksuista näiden Ehtojen kappaleen 8

mukaisesti. Muiden Myytävien Tuotteiden osalta Delivery Herolla on oikeus ohjata Loppuasiakas olemaan suoraan yhteydessä Yhteistyökumppaniin.

* 1. Yhteistyökumppani vastaa kaikista tämän vastuulleen kuuluvan virheen tai vahingon aiheuttamista välittömistä ja välillisistä vahingoista mukaan lukien mahdolliset Delivery Herolle aiheutuvat kulut juridisen neuvonnan hankkimisesta ja kustannukset, jotka johtuvat Yhteistyökumppanin sopimusrikkomuksesta, kuten esim. Määräysten mukaisten velvollisuuksien noudattamatta jättämisestä, EU:n yleisen tietosuoja-asetuksen tai muun kulloinkin voimassa olevan tietosuojalainsäädännön asettamien velvollisuuksien rikkomisesta tai kustannuksista, jotka johtuvat Delivery Heroa kohtaan esitetyistä vaatimuksista liittyen Yhteistyökumppanin toimittamaan tuotteeseen.
  2. Delivery Heron yhteenlaskettu enimmäisvastuu tämän Sopimuksen alaisista vahingoista on kaikissa tapauksissa yhteensä enintään Sopimuksen mukaista kuuden (6) kuukauden Palvelun hintaa vastaava summa (lukuun ottamatta ALV:a).
  3. Mahdolliset Yhteistyökumppanin Delivery Herolle esittämät vaatimukset on tehtävä kahden (2) kuukauden kuluessa vahingon aiheuttamasta tapahtumasta.
  4. Osapuolet eivät vastaa toisilleen Sopimuksen rikkomisesta aiheutuvista välillisistä vahingoista, kuten menetetystä voitosta tai odotetusta säästöstä muilta osin kuin mitä tässä Sopimuksessa on nimenomaisesti sovittu.
  5. Näiden ehtojen kappaleessa 14 sovittuja vastuunrajoituksia ei sovelleta Osapuolen tahallisuudesta tai törkeästä huolimattomuudesta johtuvien vahinkojen tai salassapitovelvollisuuden tai immateriaalioikeuden loukkauksesta johtuvien vahinkojen korvaamiseen.

## Sopimuksen siirtäminen

* 1. Delivery Herolla on oikeus siirtää tämä Sopimus, tai mikä/mitkä tahansa tämän Sopimuksen alaiset oikeudet tai velvollisuudet, kokonaisuudessaan tai osittain konserniyhtiölleen, tai Delivery Heron liiketoiminnan siirron/kaupan tai muun yritysjärjestelyn yhteydessä siirronsaajalle tai ostajalle ilman Yhteistyökumppanin suostumusta. Yhteistyökumppanilla ei ole oikeutta siirtää Sopimusta tai mitään Sopimuksen alaisia oikeuksia tai velvollisuuksia kolmannelle osapuolelle.

## Ylivoimainen Este

* 1. Mikäli Delivery Heron velvollisuuksien suorittaminen on mahdotonta tai kohtuuttoman vaikeaa ennakoimattomasta ja Delivery Heron vaikutusmahdollisuuksien ulkopuolella olevasta tilanteesta johtuen, Delivery Hero on oikeutettu pidentämään Sopimuksen mukaisten sitoumuksiensa ja/tai palveluidensa toimitusaikaa ilman vahingonkorvausvastuuta, sopimussakkoa tai muuta seuraamusta. Ylivoimaisena esteenä pidetään esimerkiksi sotaa tai kapinaa, tulvaa tai muuta luonnonmullistusta, pandemiaa mukaan lukien Covid-19 tartuntatautipandemia, yleisen liikenteen, yleisen tietoliikenteen tai yleisen sähkönjakelun keskeytystä, tuonti- tai vientikieltoa, lakkoa, työsulkua, boikottia tai muuta niihin verrattavaa työtaistelutoimenpidettä. Mikäli Palvelun suorittaminen on huomattavassa laajuudessa mahdotonta tai kohtuuttoman vaikeaa yli yhden kuukauden ajan, Osapuolella on oikeus purkaa Sopimus välittömin vaikutuksin, ilman vahingonkorvausvelvollisuutta.

## Sovellettava laki ja erimielisyydet

* 1. Sopimukseen, nämä Ehdot mukaan lukien, sovelletaan Suomen lakia pois lukien sen kansainvälistä lainvalintaa koskevat säännöt.
  2. Sopimuksesta mahdollisesti aiheutuvat riidat ratkaistaan lopullisesti välimiesmenettelyssä, Keskuskauppakamarin välimiesmenettelysääntöjen mukaisesti. Välimiesoikeus on yksijäseninen. Välimiesmenettelyn paikka on Helsinki. Välimiesmenettelyn kieli on suomi.